Europos Parlamento teisėkūros rezoliucija dėl euro ir Ekonominės ir pinigų sąjungos informacijos ir komunikacijos strategijos įgyvendinimo (2005/2078(INI))



Oficialusis leidinys 157 E , 06/07/2006 p. 0073 - 0077



P6_TA(2005)0269 Prašymas ginti J. C. Marchiani imunitetą ir privilegijas Europos Parlamento sprendimas dėl prašymo ginti Jean-Charles Marchiani imunitetą ir privilegijas (2005/2105(IMM)) Europos Parlamentas, - atsižvelgdamas į 2005 m. gegužės 19 d. J. C. Marchiani prašymą apginti jo imunitetą, paskelbtą 2005 m. gegužės mėn. 26 d. plenariniame posėdyje, - atsižvelgdamas į 1965 m. balandžio 8 d. protokolo dėl Europos Bendrijų imuniteto ir privilegijų 9 ir 10 straipsnius ir 1976 m. rugsėjo 20 d. Akto dėl Europos Parlamento narių rinkimo, remiantis tiesiogine visuotine rinkimų teise, 6 straipsnio 2 dalį, - atsižvelgdamas į 1964 m. gegužės 12 d. ir 1986 m. liepos 10 d. Europos Bendrijų Teisingumo Teismo sprendimus [1], - atsižvelgdamas į EP Darbo tvarkos taisyklių 6 straipsnio 3 dalį ir 7 straipsnį, - atsižvelgdamas į Teisės reikalų komiteto pranešimą (A6-0208/2005), A. kadangi J. C. Marchiani buvo išrinktas į Europos Parlamentą 1999 m. birželio 13 d. penktą kartą įvykusiuose tiesioginiuose rinkimuose, o jo, kaip Parlamento nario, įgaliojimai buvo patvirtinti 1999 m. gruodžio 15 d. [2] ir baigėsi 2004 m. liepos 19 d., B. kadangi Prancūzijos teisinės institucijos klausėsi jo pokalbių telefonu tuo laikotarpiu, kai J. C. Marchiani buvo Europos Parlamento narys, C. kadangi, vykstant Europos Parlamento posėdžiams, Europos Parlamento narių neliečiamumą valstybės narės teritorijoje saugo valstybių narių parlamento nariams suteikiamas imunitetas [3], D. kadangi pagal Prancūzijos Respublikos baudžiamojo kodekso 100-7 straipsnį Parlamento ir Senato narių telefono linijų negali būti klausomasi, išskyrus atvejus, kai susirinkimo, kurio nariais jie yra, vadovą apie tai iš anksto informuoja tyrimą vykdantis teisėjas, E. kadangi Prancūzijos kasacinis teismas, nesilaikydamas principo iura novit curia 2005 m. kovo 16 d. sprendime Nr. 1784 nepritaikė 1965 m. balandžio 8 d. protokolo dėl Europos Bendrijų privilegijų ir imuniteto ir šitaip pažeidė J. C. Marchiani neliečiamybę, kuri jam, kaip valstybės narės parlamento nariui, yra numatyta pagal Baudžiamojo kodekso 100-7 straipsnį, 1. nusprendžia ginti buvusio Europos Parlamento nario Jean-Charles Marchiani imunitetą ir privilegijas; 2. prašo panaikinti arba persvarstyti Prancūzijos kasacinio teismo 2005 m. kovo 16 d. sprendimą Nr. 1784 ir sustabdyti visas praktines ar teisines jo pasekmes; 3. paveda Parlamento Pirmininkui perduoti šį sprendimą ir atsakingo komiteto pranešimą Prancūzijos Respublikos kasaciniam teismui, vyriausybei, nacionaliniam susirinkimui ir senatui. [1] Byla 101/63, Wagner prieš Fohrmann ir Krier, 1964 m., Rink., p. 195, ir byla 149/85, Wybot prieš Faure ir kiti, 1986 m., Rink., p. 2391. [2] 1999 m. gruodžio 15 d. Europos Parlamento sprendimas dėl narių įgaliojimų patvirtinimo po 1999 m. birželio 10- 13 d. įvykusių penktųjų tiesioginių rinkimų į Europos Parlamentą, (OL C 296, 2000 10 18, p. 93). [3] Žr. Protokolo dėl Europos Bendrijų privilegijų ir imuniteto 10 straipsnio 1 dalies a punktą. --------------------------------------------------